95 incendios siguen activos en la geografía asturiana
#000000
Justicia Climática y un mundo habitable para todos, no para unos pocos: respuesta a un publicado en NORTES
#000001
1984 ye un iconu y de normal podemos ver y lleer, talo qu’indicaba Chomsky va décades, cómo se masuñen y retuercen determinaos elementos de la obra d’Eric Blair. Pero la novela sigue poniendo enriba la mesa, más de setenta años depués, entrugues llúcides y dramátiques que nun han dexanos indiferentes n’Asturies.
#000005
Cuido que l’universu herméticu y angustiosu de 1984 tien elementos a esgaya de verosimilitú pa les llectores asturianes d’anguaño
#000006
Asina les coses, cuido que l’universu herméticu y angustiosu de 1984 tien elementos a esgaya de verosimilitú pa les llectores asturianes d’anguaño yá que la manipulación de fechos y d’actitúes ye instrumentu avezáu pa lexitimar l’exerciciu del poder mesmo que pa perpetualu; la reescritura del pasáu ye una práctica enraigonada na nuestra sociedá, masque seya con una envuelta que tira a dificultar la identificación de la mesma; la posibilidá d’accesu a la nuestra privacidá ye más que posibilidá, ye dalgo cercano y real; dase interpretación arbitraria del derechu penal; y vemos cómo una minoría que tien el poder defende y desenvuelve la guapura de la destrucción de les pallabres.
#000007
En fin y en pos, por estes razones y otres tantes más, 1984 ye un bon títulu p’abrir una colección como Calume, una colección d’Ediciones Trabe dedicada a la traducción que nun quier reproducir cánones lliterarios ayenos y construyíos dende arriba. Una colección que quier abrir diálogu y ponte, dende Asturies y n’asturianu, con otres.
#000009
Winston marcó ‘númberos atrasaos’ na telepantalla y pidió los exemplares apropiaos del Times, qu’aportaron pel tubu neumáticu dellos minutos depués. Los mensaxes que recibiere faíen referencia a artículos o anuncies que por un motivu o otru yera preciso alterar, o como dicía’l testu oficial, rectificar. Por casu, nel Times del diecisiete de marzu dicíase que l’Hermanu Grande, nel discursu del día anterior, predixere que’l frente d’India del Sur siguiría calmu pero que s’empezaría aína una ofensiva eurasiática n’África del Norte. Pero l’Altu Mandu Eurasiáticu llanció la ofensiva na India del Sur y dexó tranquila África del Norte. Poro, había que reescribir un parágrafu del discursu del Hermanu Grande pa faer que predixere lo qu’asocedió na realidá. O tamién, por casu, el Times del diecinueve d’avientu espublizare les predicciones oficiales de la producción de dellos bienes de consumu nel trimestre cuartu del 1983, que tamién yera’l trimestre sestu del Plan Triañal Novenu. Pues resulta que l’exemplar de güei contenía una referencia a la producción actual, de la que se comprobaba que les predicciones en caún de los casos enquivocárense munchísimo. La xera de Winston yera rectificar les cifres orixinales fayéndoles coincidir coles posteriores. Tocante al mensaxe terceru, faía referencia a un error mui cenciellu que podía quedar iguáu nun par de minutos. Va pocu tiempu, en febreru, el Ministeriu de l’Abondanza publicare la promesa (un ‘compromisu categóricu’ yeren los términos oficiales) de que nun amenorgaría la ración de chicolate en tol añu 1984. En realidá, talo como Winston sabía bien, la ración de chicolate diba mengua de los trenta a los venti gramos a lo último d’aquella selmana. Tolo qu’había que faer yera sustituyir la promesa orixinal por un avisu de qu’a lo meyor sedría necesario amenorgar la ración en dalgún momentu d’abril.
#000011
En cuantes que Winston xestionó caún de los mensaxes, amestó con un clip les correcciones falaescrites al exemplar correspondiente del Times y metiólo too nel tubu neumáticu. Entós, con un movimientu cuasique inconsciente, abarulló los mensaxes orixinales y toles notes que fixere, y echólo too nel furacu la memoria pa que lo consumieren les llames.
#000012
etiquetas1984Big BrotherEric BlairGeorge OrwellNoam ChomskyTrabeVladimir Danchev
#000013
[...] jornadas comenzó con la presentación de la traducción al asturianu de la novela de George Orwell 1984, a cargo de Ediciones Trabe, y expuesta por el ilustrador y etnógrafo Berto Peña, director de la [...]
#000015